**ИНТЕРНИ ПРОЈЕКАТ ФИЛОЗОФСКОГ ФАКУЛТЕТА У НИШУ**

**(школска 2020/2021. година)**



|  |  |
| --- | --- |
| **Департман који реализује пројекат** | Департман за руски језик и књижевност |
| **Назив пројекта** | Русистика у Нишу током 20 година постојања |
| **Руководилац пројекта** | проф. др Дејан Марковић |
| **Секретар пројекта** | проф. др Виолета Џонић |

|  |  |
| --- | --- |
| **Образложење пројекта** | Након двадесет година постојања студија русистике на Филозофском факултету у Нишу, у години у којој се обележава 50 година постојања Филозофског факултета, као добра прилика издваја се аналитичко сагледавање развоја русистике, не само у оквиру Филозофског факултета, већ и на територији града Ниша и шире околине. У току двадесет година постојања и рада Департман је успео да у два наврата акредитује програме ОАС руског језика и књижевности, програм МАС руског језика и књижевности, а у овом тренутку у току је нова акредитација постојећих студијских програма. Успостављена је сарадња са великим бројем институција из земље и иностранства, превасходно са партнерима из Руске Федерације. Организована је Мрежа наставника руског језика Нишавског округа, чиме је Департман стекао водећу улогу у координисању активности усмерених на присуство и популаризацију руског језика у школско-образовном систему на југоистоку Србије. Значајно је унапређен квалитет наставе руског језика и књижевности на свим нивоима студија. Ипак, у процесу реализације свих планираних активности идентификовани су и проблеми који су у мањој или већој мери остали актуелни и у садашње време. Све то намеће потребу да се у трећој деценији постојања Департмана детаљно сагледа и анализира досадашњи процес рада, те да се изради свеобухватни план унапређења свих аспеката функционисања катедре за руски језик и књижевност у Нишу, првенствено на пољу промоције руског језика у региону југоисточне Србије. |
| **Циљ пројекта** | Циљ пројекта је да се кроз један превасходно аналитички преглед досадашњег рада Департмана за руски језик и књижевност утврде предности и недостаци у процесу развоја катедре, те да се изради план активности и предузму конкретне мере на унапређењу свих аспеката од значаја за развој русистике како на Филозофском факултету у Нишу, тако и на ширем простору града Ниша и околине. |
| **Специфични циљеви** | Специфични циљеви пројекта су:  - да се на основу пређашњих искустава реорганизује рад на промоцији студија руског језика и књижевности на Филозофском факултету у Нишу, и самим тим додатно побољша ефективност те промоције;  - да се проучавање руског језика популаризује и на нижим ступњевима образовања, у основним и средњим школама;  - да се подстакне ентузијазам код садашњих студената за активније учешће у ваннаставним активностима Департмана;  - да се унапреди наставни процес увођењем иновативних метода наставе, са већом орјентацијом на дигиталну средину;  - да се успоставе нови облици сарадње како са домаћим институцијама, заинтересованим за развој русистике у Нишу, тако и са иностраним партнерима. |
| **Задаци** | Задаци у оквиру пројекта:  1) Наставници и сарадници ће анализирати досадашње резултате у оквиру својих ужих научних области и предмета, те на основу тога предложити мере за унапређење рада, које би биле презентоване на састанцима Већа Департмана за руски језик и књижевност (март 2021);  2) Исходећи од резултата анализе рада у оквиру постојећих предмета, наставници и сарадници ће разрадити иновативне методичке поступке, са посебним акцентом на дигитализацију наставног процеса и развоја методике наставе на даљину, те исте предложити у облику радова за објављивање у одговарајућим периодичним публикацијама или тематским зборницима (септембар 2021);  3) Наставници и сарадници ће унапредити заступљеност информација о Департману на интернет сајту Филозофског факултета, усавршиће постојеће промо материјале о Департману, те интензивирати промотивну активност на друштвеним мрежама (март-април 2021);  4) Наставници и сарадници ће интензивирати контакте са Мрежом наставника руског језика Нишавског округа у циљу побољшања информисаности матураната о могућности уписа на Филозофски факултет у Нишу, са посебним освртом на перспективу студирања на Департману за руски језик и књижевност (март-мај 2021);  5) Наставници и сарадници ће обавити разговоре са директорима основних и средњих школа у Нишу и околини у циљу организовања промотивних активности Департмана, подстицања интересовања за руски језик, те евентуалног организовања курсева руског језика (март-мај 2021);  6) Наставници и сарадници ће организовати Недељу Департмана за руски језик и књижевност као централну промотивну активност, усмерену на подстицање интересовања матураната за упис на ОАС руског језика и књижевности Филозофског факултета (април 2021);  7) Наставници и сарадници Департмана ће одржати састанке са партнерским институцијама (Руским Домом у Београду, организацијом „Россотрудничество“, организацијом „Руска хуманитарна мисија“, „Руским кутком“ у Нишу, итд.), те предложити организацију низа активности усмерених како на промоцију учења руског језика, тако и на решавање актуелних питања у области русистике на југоистоку Србије (март-мај 2021);  8) У контакту са партнерским високошколским установама из Русије (Белгородским државним универзитетом, Кемеровским државним институтом културе), наставници и сарадници ће размотрити досадашњу сарадњу превасходно на пољу размене студената у светлу епидемиолошке кризе, те разрадити нове облике сарадње, који би могли да имају једнако значајан ефекат на популаризацији студија руског језика и књижевности на Филозофском факултету у Нишу (март-мај 2021). |
| **Очекивани исходи / резултати** | Исходи:  - Побољшање доступности информација о Департману и генералне информисаности ученика о могућностима студија руског језика и књижевности у Нишу;  - Побољшање увида о актуелном стању студија руског језика и књижевности на Филозофском факултету у Нишу;  - Побољшање увида о заинтересованости матураната за упис на студије руског језика и књижевности Филозофског факултета у Нишу;  - Већа интегрисаност Департмана са Мрежом наставника руског језика Нишавског округа;  - Унапређење наставног процеса израдом нових методичких поступака са посебним акцентом на дигитализацију и рад на даљину;  - Интензивирање сарадње са организацијама заинтересованим за промоцију учења руског језика;  - Интензивирање и побољшање сарадње са партнерским високошколским институцијама из иностранства. |
| **Чланови пројектног тима** | проф. др Дејан Марковић, редовни професор Филозофског факултета у Нишу,  проф. др Виолета Џонић, ванредни професор Филозофског факултета у Нишу,  доц. др Велимир Илић, доцент Филозофског факултета у Нишу,  доц. др Јелена Лепојевић, доцент Филозофског факултета у Нишу,  доц. др Маја Вељковић, доцент Филозофског факултета у Нишу,  доц. др Ненад Благојевић, доцент Филозофског факултета у Нишу,  мср. Емилија Јовић, асистент Филозофског факултета у Нишу,  Милица Ђорђевић, сарадник у настави Филозофског факултета у Нишу. |

**Временски план реализације пројекта (планирати конкретне кораке у реализацији пројекта по месецима, почев од 1. марта 2021. до 30. септембра 2021. године):**

|  |  |  |  |  |  |  |  |
| --- | --- | --- | --- | --- | --- | --- | --- |
| **Активност** | **Реализатори** | **Трајање у недељама** | **III** | **IV** | **V** | **VI** | **IX** |
| Анализа досадашњих резултата наставника у оквиру својих ужих научних области и предмета и предлагање мера за унапређење рада, које би биле презентоване на састанцима Већа Департмана за руски језик и књижевност | сви наставници и сарадници Департмана | 2 | √ |  |  |  |  |
| Унапређивање заступљености информација о Департману на интернет сајту Филозофског факултета, усавршавање постојећих промо материјале о Департману, те интензивирање промотивних активности на друштвеним мрежама | сви наставници и сарадници Департмана | 4 | √ | √ |  |  |  |
| Интензивирање контакте са Мрежом наставника руског језика Нишавског округа у циљу побољшања информисаности матураната о могућности уписа на Филозофски факултет у Нишу | сви наставници и сарадници Департмана | 6 | √ | √ | √ |  |  |
| Организовање Недеље Департмана за руски језик и књижевност | сви наставници и сарадници Департмана | 4 |  | √ |  |  |  |
| Развијање нових облика сарадње са партнерским установама, који би могли да имају једнако значајан ефекат на популаризацији студија руског језика и књижевности на Филозофском факултету у Нишу | сви наставници и сарадници Департмана | 4 |  |  | √ | √ |  |
| Предлагање резултата пројекта у облику радова за објављивање у одговарајућим периодичним публикацијама | сви наставници и сарадници Департмана | 3 |  |  |  |  | √ |