**ИНТЕРНИ ПРОЈЕКАТ ФИЛОЗОФСКОГ ФАКУЛТЕТА У НИШУ**

**(школска 2020/2021. година)**



|  |  |
| --- | --- |
| **Департман који реализује пројекат** | Департман за социологију |
| **Назив пројекта** | Друштвени значај студија социологије на Филозофском факултету у Нишу: ретроспектива и перспектива |
| **Руководилац пројекта** | Проф. др Драган Тодоровић |
| **Секретар пројекта** | Доц. др Гордана Стојић |

|  |  |
| --- | --- |
| **Образложење пројекта** | Дати образложење пројекта из кога се види његова сврха, контекст из кога проистиче и значај који има његова реализација. Обим образложења пројекта: до 3.000 карактера са размацима.  Педесет година у појединачним животима означавају време духовне и интелектуалне зрелости, а у раду институција довољан период за одговорно сагледавање пређеног пута и припрему планова за искорак напред.  Департман за социологију (раније Студијска група за социологију) један је од два најстарија департмана Филозофског факултета у Нишу (заједно са Департманом за англистику), тачније својим постојањем и радом оправдавао је назив и усмерење Филозофског факултета Универзитета у Нишу, посебно у првих тридесет година његовог рада. Представљао је уточиште и расадник наставног кадра за формирање свих каснијих новоформираних студијских програма из корпуса друштвено-хуманистичких дисциплина на Универзитету у Нишу. Дао је неколико декана у историји Филозофског факултета у Нишу. Такође, из редова свршених социолога (дипломираних, магистара и доктора наука) потекао је значајан број носилаца важних образовних и друштвених функција на градском и државном нивоу.  Пола века постојања доносило је значајне промене у организацији и наставној делатности, смене генерација наставника и различите изазове са којима се Департман суочавао. Овај развој се сагледава у контексту значајних друштвених промена, криза, реформи образовања и промена у социолошкој науци у Србији и у свету.  Бавећи се ретроспективом академског утемељења и развоја социологије на Департману за социологију Филозофског факултета у Нишу, намера нам је да на темељу искуствених података о основној делатности Департмана – наставној и научно-истраживачкој – сагледамо домете и слабости тога развоја и допринос развоју социолошке професије у Србији.  Имајући у виду да је универзитетски ниво образовања у једној друштвено-хуманистичкој дисциплини својеврсни резервоар за „производњу“ социјалних актера који су носиоци важних професионалних позиција, важно је елаборирати и допринос академаца стасалих на Депарману широј друштвеној заједници кроз професионални ангажман и практиковање стечених професионалних компетенција. У том смислу један од корака овог пројекта био би утврђивање и експлицирање социолошке експертизе засноване на анализи актуелног програма студија социологије у Нишу.  Научно-истраживачка делатност Департмана за социологију остваривала се пре свега кроз рад Центра за социолошка истраживања који је више од три деценије реализовао истраживачке пројекте, као и кроз друге облике научног рада наставника и сарадника. Допринос развоју социологије као науке у Србији видљив је у објављеним резултатима научно-истраживачког рада, научном подмлатку (магистрима, докторима наука), оствареној сарадњи са научним установама из земље и иностранства, као и развоју појединих социолошких дисциплина.  Уз критичко сагледавање досадашњег институционалног и организационог развоја Департмана за социологију, пројекат је усмерен и на сагледавање перспективе његове наставне и научне делатности, као и корака које треба предузети за даље јачање социологије као професије у Нишу и југоисточној Србији. |
| **Циљ пројекта** | Навести циљ пројекта који описује жељену промену чијем остваривању ће допринети реализација пројектних активности.  Сагледавање домета и ограничења академског утемељења и развоја студија социологије на Филозофском факултету у Нишу и утврђивање оптималних праваца даљег развоја наставне и научне делатности на Факултету, као и активности за развој и подизање угледа Департмана за социологију и професије социолог, укључујући и јачање повезаности академаца са широм друштвеном заједницом. |
| **Специфични циљеви** | Специфични циљеви описују поједине аспекте жељене промене описане у циљу пројекта, основне правце у којима ће се одвијати активности.  1. Сагледавање институционалног и организационог развоја Департмана за социологију на Филозофском факултету у Нишу;  2. Приказ и анализа развоја наставне и научне делатности Департмана;  3. Формулисање препорука за унапређење наставне и научне делатности;  4. Утврђивање смерница за већу препознатљивост и популарност Департмана за социологију у будућим уписним циклусима,  5. Допринос професионализацији социолологије кроз експлицирање социолошке експертизе, као и утврђивање и ширење могућности за практични ангажман стечених социолошких компетенција. |
| **Задаци** | Задаци представљају групе сродних активности које су усмерене на реализацију специфичних циљева. Задаци треба да буду формулисани јасно, тако да из њих проистичу очекивани исходи. Задаци треба да буду планирани реалистично, тако да буду изводљиви у оквиру пројектног периода.  Главни задатак интерног пројекта јесте приказ развоја Департмана за социологију на Филозофском факултету Универзитета у Нишу и анализа наставне и научне делатности од оснивања 1971. године до данас, као и конципирање праваца даљег развоја професије социолог у Нишу.  Посебни задаци су:  1. Представљање оснивања и институционалног развоја Департмана за социологију:  а) формирање евиденције о првој генерацији студената социологије у Нишу,  б) мапирање професионалне каријере прве генерације дипломираних студената (обављање разговора са првом генерацијом студената социологије и осветљавање њихове социолошке каријере),  в) израда списка наставника и сарадника као и наставника који су обављали важне функције на Факултету и Универзитету;  г) приказ доприноса прве генерације наставника и сарадника развоју Департмана за социологију,  д) представљање важних личности из историјата постојања студија социологије на Филозофском факултету у Нишу и њиховог дела,  ђ) прикупљање грађе из историјата студија социологије на Филозофском факултету у Нишу (фотографије, оснивачка документа) кроз комуникацију са бившим студентима и професорима, као и анализом медијских извештаја; организовање архиве грађе, припрема изложбе у просторијама Факултета и виртуелне изложбе.  2. Приказ и анализа наставне делатности Департмана:  а) преглед развоја и анализа наставних програма основних студија социлогије,  б) анализа трендова и структуре студената основних студија,  в) приказ организације магистарских и докторских студија, анализа програма и тематске усмерености теза и дисертација.  3. Приказ и анализа научне делатности:  а) представљање оснивања и развоја Института за социологију (касније Центра за социолошка истраживања) и анализа спроведених пројеката (истраживачки проблеми, резултати истраживања, истраживачи, сарадња са другим институцијама),  б) приказ доприноса Института за социологију развоју научног подмлатка (истраживање каријера истраживача који су били ангажовани на пројектима),  в) представљање и анализа издања Института, наставника и сарадника који су објављени у оквиру издавачке делатности Филозофског факултета,  г) допринос Департмана за социологију развоју социологије као науке у Србији (заступљеност посебних дисциплина, теоријске оријентација, тематска усмереност).  4. Представљање могућих праваца развоја студија социологије на Филозофском факултету у Нишу:  а) формулисање препорука за унапређење наставне активности Департмана за социологију,  б) формулисање препорука за унапређење научне активности Департмана за социологију,  5. Учешће у раду професионалних удружења и сарадња са другим установама:  а) приказ активности које се спроводе у сарадњи са ССД – такмичење ученика, Социолошки клуб,учешће у другим активностима професионалних удружења,  б) сумирање сарадње Департмана за социологију са научним и образовним установама из земље и иностранства, као и са локалном заједницом и друштвеним организацијама.  6. Допринос Департмана за социологију професионализацији социологије:  а) анализа резултата истраживања о исходима студија социологије,  б) мапирање потреба за пословима из области социолошке екпсертизе у друштвеном окружењу Филозофског факултета у Нишу,  в) испитивање могућности организације стручне праксе, запошљавања и развоја каријере студената и дипломираних социолога у Нишу (организовање састанака са представницима алумни удружења, послодавцима, директорима школа и представницима других градских институтиција).  7. Ажурирање садржаја о Департману за социологију на факултетском сајту,  8. Промотивне активности за повећање видљивости Департмана за социологију. |
| **Очекивани исходи / резултати** | Навести конкретне, мерљиве резултате које ће произвести пројектне активности. Треба планирати реално остварљиве исходе / резултате, на основу којих ће бити могућа евалуација реализације пројекта.  1. Израда евиденције о развоју организационе структуре Департмана за социологију Филозофског факултета и Нишу,  2. Израда евиденције о наставној делатности Департмана на свим нивоима студија,  3. Преглед постигнућа у домену научно-истраживачке делатности наставника и сарадника Департмана за социологију,  4. Израда евиденција о спроведеном истраживању исхода студија на Депарману за социологију Филозофског факултета у Нишу кроз опис социолошке експертизе дипломираних социолога,  5. Организација округлог стола о професионалном стасавању и искуствима прве генерације социолога са Филозофског факултета у Нишу,  6. Израда монографске студије о Департману за социологију Филозофског факултета у Нишу (1971-2021),  7. Публиковање већег број научно-стручних чланака посвећених историјату, реализацији наставно-научне делатности и перспективи Департмана за социологију Филозофског факултета у Нишу,  8. Формилисане препоруке за унапређење наставно-научне делатности Департмана за социологију,  9. Формирање архива о историјату Департмана за социологију Филозофског факултета у Нишу (подаци из службене евиденције Студентске и Правне службе Филозофског факултета у Нишу, фотографије из приватних архива),  10. Ажуриран саржај о Департману за социологију на факултетском сајту (допуњени подаци о запосленима на факултетској страници, садржаји о историјату и развоју Департмана на српском и енглеском језику, побољшан приступ информацијама о процесу студирања и упису будућих студената, информације о реализацији наставе у текућој школској години, унапређени силабуси актуелних курсева и студијског програма на свим основним, мастер и докторским студијама) ,  11. Изведене промотивне активности за повећање видљивости Департмана за социологију (постављене објаве на страницама друштвених мрежа којима се популаришу активности Департмана, нови чланци на блогу, припремљен промо материјал на српском и енглеском језику за промоцију у школама и другим институцијама, одржана онлајн предавања и радионица ученицима средњих школа, нове мреже контаката са представницима средњих школа, послодавцима и другим локалним, регионалним и интернационалним установама и институцијама у правцу проширивања могућности запошљавања и развоја каријере, увећан број представника алумни удружења),  12. Организација и реализација регионалног такмичења средњошколских ученика из социологије из календара такмичења и смотри Министарства просвете, науке и технолошког развоја РС. |
| **Чланови пројектног тима** | Навести имена свих учесника у реализацији пројектних активности.  Емеритус проф. др Љубиша Митровић  Проф. др Наталија Јовановић  Проф. др Бранислав Стевановић  Проф. др Данијела Гавриловић  Проф. др Јасмина Петровић  Проф. др Горана Ђорић  Проф. др Драган Тодоровић  Проф. др Сузана Марковић Крстић  Проф. др Лела Милошевић Радуловић  Доц. др Гордана Стојић  Доц. др Јелена Петковић  Доц. др Милош Јовановић  Доц. др Јелена Божиловић  Доц. др Немања Крстић  Ма Нина Павловић, асистент  Ма Александра Николајевић, асистент  Ма Ненад Станојевић, истраживач |

**Временски план реализације пројекта (планирати конкретне кораке у реализацији пројекта по месецима, почев од 1. марта 2021. до 30. јуна 2021. године):**

|  |  |  |  |  |  |  |
| --- | --- | --- | --- | --- | --- | --- |
| **Активност** | **Реализатори** | **Трајање у недељама** | **Март** | **Април** | **Мај** | **Јун** |
| **Ажурирање саржаја** о Департману за социологију на факултетском сајту (допуњени подаци о запосленима на факултетској страници, садржаји о историјату и развоју Департмана на српском и енглеском језику, побољшан приступ информацијама о процесу студирања и упису будућих студената, информације о реализацији наставе у текућој школској години, унапређени силабуси актуелних курсева и студијског програма на свим основним, мастер и докторским студијама) | Сви запослени на Департману за социологију | 4 | 4 |  |  |  |
| **Промотивне активности** за повећање видљивости Департмана за социологију (постављене објаве на страницама друштвених мрежа којима се популаришу активности Департмана, нови чланци на блогу, припремљен промо материјал на српском и енглеском језику за промоцију у школама и другим институцијама, одржана онлајн предавања и радионица ученицима средњих школа, нове мреже контаката са представницима средњих школа, послодавцима и другим локалним, регионалним и интернационалним установама и институцијама у правцу проширивања могућности запошљавања и развоја каријере, увећан број представника алумни удружења) | Сви запослени на Департману за социологију | 12 | 4 | 4 | 4 |  |
| **Оснивање и развој Департмана** (формирање архива о историјату Департмана за социологију, мапирање професионалне каријере прве генерације дипломираних студената) | Горана Ђорић  Данијела Гавриловић  Наталија Јовановић  Бранислав Стевановић  Драган Тодоровић | 8 |  | 4 | 4 |  |
| **Допринос истакнутих наставника развоју Департмана** | Гордана Стојић  Милош Јовановић  Јелена Петковић  Јелена Божиловић | 8 |  | 4 | 4 |  |
| **Допринос Департмана развоју социологије у Србији:**  анализа заступљености социолошких дисциплина | Љубиша Митровић  Горана Ђорић  Гордана Стојић  Данијела Гавриловић  Бранислав Стевановић  Јелена Петковић  Милош Јовановић  Немања Крстић | 8 |  | 4 | 4 |  |
| **Основне студије – анализа студијских програма:**  прикупљање грађе и анализа литературе | Наталија Јовановић  Данијела Гавриловић | 8 |  | 4 | 4 |  |
| **Основне студије – анализа трендова и структуре студената:**  прикупљање грађе | Немања Крстић  Ненад Станојевић | 8 |  | 4 | 4 |  |
| **Магистарске и докторске студије:** прикупљање архивске грађе и литературе, анализа студијских програма | Гордана Стојић  Александра Николајевић | 8 |  | 4 | 4 |  |
| **Центар за социолошка истраживања:** прикупљање и анализа грађе о истраживачима, пројектима, конференцијама и издавачкој делатности | Сузана Марковић – Крстић  Лела Милошевић Радуловић  Ненад Станојевић | 8 |  | 4 | 4 |  |
| **Центар за социолошка истраживања – научни подмладак:** методолошка припрема | Јелена Петковић  Јелена Божиловић | 8 |  | 4 | 4 |  |
| **Издавачка делатност Департмана за социологију**  прикупљање података | Јасмина Петровић  Милош Јовановић  Нина Павловић  Ненад Станојевић | 8 |  | 4 | 4 |  |
| **Сарадња са професионалним удружењима** **–** **такмичење средњошколаца, Социолошки клуб** | Јелена Божиловић  Александра Николајевић | 4 |  | 4 |  |  |
| **Организација и реализација регионалног такмичења средњошколаца из социологије у 2021. години** | Драган Тодоровић  Лела Милошевић Радуловић  Нина Павловић  Александра Николајевић | 2 | 2 |  |  |  |
| **Сарадња са професионалним удружењима – учешће у раду стручних тела, регионална подружница ССД:** прикупљање грађе | Гордана Стојић  Ненад Станојевић | 2 |  |  | 2 |  |
| **Допринос професионализацији социологије:**  анализа резултата истраживања о исходима студија социологије | Јасмина Петровић  Горана Ђорић | 4 |  | 4 |  |  |
| **Допринос професионализацији социологије:**  мапирање потреба за пословима из области социолошке екпсертизе у друштвеном окружењу Филозофског факултета у Нишу | Горана Ђорић | 4 |  |  | 4 |  |
| **Допринос професионализацији социологије:**  испитивање могућности организације стручне праксе, запошљавања и развоја каријере студената и дипломираних социолога у Нишу (организовање састанака са представницима алумни удружења, послодавцима, директорима школа и представницима других градских институтиција) | Сви запослени на Департману | 8 |  | 4 | 4 |  |
| **Перспективе развоја Департмана за социологију:**  формулација предлога за унапређење рада Департмана | Сви запослени на Департману | 4 |  |  |  | 4 |
| **Објављивање стручних радова, публиковање монографије, организовање округлог стола о професионалној каријери прве генерације студената социологије у Нишу** | Сви запослени на Департману | 4 |  |  |  | 4 |